ทุนสำรองประเทศเพิ่ม400ล้านเหรียญสหรัฐฯ
ธปท.เผยทุนสำรองประเทศเพิ่ม 400 ล้านเหรียญสหรัฐฯ อยู่ที่รับ 1.757 แสนล้านเหรียญสหรัฐฯ คาดลดจากเงินบาทมีเสถียรภาพทำให้ธปท.มีภาระดูแลลดลง
10 ส.ค. 2555

ธปท.เผยทุนสำรองประเทศเพิ่ม 400 ล้านเหรียญสหรัฐฯ อยู่ที่รับ 1.757 แสนล้านเหรียญสหรัฐฯ คาดลดจากเงินบาทมีเสถียรภาพทำให้ธปท.มีภาระดูแลลดลง 
ธนาคารแห่งประเทศไทย(ธปท.)รายงานฐานะเงินสำรองระหว่างประเทศล่าสุด ณ วันที่ 3 ส.ค.ปีนี้ อยู่ที่ระดับ 1.757 แสนล้านเหรียญสหรัฐฯ หรือประมาณ 5.552 ล้านล้านบาท เพิ่มขึ้น 400 ล้านเหรียญสหรัฐฯ หรือประมาณ 1.26 หมื่นล้านบาท หากคิดอัตราแลกเปลี่ยนในปัจจุบันที่ระดับ 31.50 บาทต่อเหรียญสหรัฐฯ จากสัปดาห์ก่อนอยู่ที่ระดับ 1.753 แสนล้านเหรียญสหรัฐฯ 
ขณะที่ฐานะซื้อเงินตราต่างประเทศล่วงหน้าสุทธิอยู่ที่ระดับ 2.98 หมื่นล้านเหรียญสหรัฐฯ ลดลงเล็กน้อยจากสัปดาห์ก่อนที่ระดับ 2.99 หมื่นล้านเหรียญสหรัฐฯ ส่งผลให้ทุนสำรองระหว่างประเทศสุทธิ ซึ่งรวมทุนสำรองฯและฐานะซื้อเงินตราต่างประเทศล่วงหน้าสุทธิในปัจจุบันอยู่ที่ระดับ 2.055 แสนล้านเหรียญสหรัฐฯ
ทั้งนี้ สาเหตุที่ทุนสำรองฯเพิ่มขึ้นเพียง 400 ล้านเหรียญสหรัฐฯ น่าจะเป็นเพราะธปท.มีภาระในการเข้าดูแลเงินบาทน้อยลง เนื่องจากในช่วงนี้เงินบาทเคลื่อนไหวค่อนข้างมีเสถียรภาพอยู่ที่ระดับ 31.5 บาทต่อเหรียญสหรัฐฯ  ซึ่งเมื่อสิ้นไตรมาส 2 ปีนี้เงินบาทอ่อนค่าลง 2.31% เมื่อเทียบกับไตรมาสแรก โดยมีค่าความผันผวนเฉลี่ยลดลงเหลือ 4.52% จากไตรมาสแรก 5.96%
สำหรับฐานเงินหรือเงินสดหมุนเวียนในมือภาคเอกชนและเงินฝากของสถาบันการเงินที่ธปท.ในปัจจุบันอยู่ที่ระดับ 1.390 ล้านล้านบาท เพิ่มขึ้นเล็กน้อยจากสัปดห์ก่อนหน้าที่ 1.292 ล้านล้านบาท เป็นไปตามความต้องการถือเงินสดเพื่อใช้จ่ายที่เพิ่มขึ้น